62014TJ0001_INF
Presuda Općeg suda (osmo prošireno vijeće) od 26. lipnja 2024. – Aluminios Cortizo i Cortizo Cartera/Komisija
(predmet T-1/14) (
1
)
„Državne potpore – Potpore koje su dodijelile španjolske vlasti u korist određenih gospodarskih interesnih udruženja (GIU) i njihovih ulagača – Porezne mjere koje se primjenjuju na određene ugovore o financijskom zakupu za stjecanje brodova (španjolski sustav poreznog poticaja na zakup) – Odluka kojom se potpora proglašava djelomično nespojivom s unutarnjim tržištem i djelomično nalaže njezin povrat – Djelomični prestanak postojanja predmeta spora – Djelomična obustava postupka – Nova potpora – Povrat – Ugovorne odredbe kojima se korisnici štite od povrata državne potpore koja je nezakonita i nespojiva s unutarnjim tržištem – Podjela nadležnosti između Komisije i nacionalnih tijela”
1.
Tužba za poništenje – Tužba protiv Komisijine odluke u području državnih potpora – Pravni interes – Djelomično poništenje pobijane odluke u okviru druge tužbe podnesene protiv te odluke – Tužba za poništenje poništenih dijelova pobijane odluke – Tužba koja je postala bespredmetna – Obustava postupka
(čl. 263. UFEU-a)
(t. 25.-39.)
2.
Tužba za poništenje – Tužba protiv Komisijine odluke u području državnih potpora – Pravni interes – Djelomično poništenje pobijane odluke u okviru druge tužbe podnesene protiv te odluke – Tužba za poništenje dijelova pobijane odluke koji nisu poništeni – Postojanje pravnog interesa
(čl. 263. UFEU-a)
(t. 47.-58.)
3.
Potpore koje dodjeljuju države – Pojam – Porezne mjere u korist određenih gospodarskih interesnih udruženja i njihovih ulagača – Porezni sustav primjenjiv na određene ugovore o financijskom zakupu za stjecanje brodova – Porezni sustav koji se sastoji od više činjenično i pravno povezanih mjera – Zasebna ocjena tih mjera – Nedopuštenost
(čl. 107. st. 1. UFEU-a)
(t. 62.-69.)
4.
Potpore koje dodjeljuju države – Povrat nezakonite potpore – Povrat u prijašnje stanje – Doseg – Ugovorne odredbe koje predviđaju prijenos tereta povrata nezakonite potpore korisnikâ te potpore na druge osobe – Komisija koja je zabranila taj prijenos tereta povrata i naložila povrat nezakonite potpore od korisnikâ – Povreda podjele nadležnosti između Komisije i država članica – Povreda slobode poduzetništva – Nepostojanje
(čl. 107. i 108. UFEU-a, Povelja o temeljnim pravima, čl. 16.)
(t. 79.-115.)
5.
Potpore koje dodjeljuju države – Komisijino ispitivanje – Donošenje odluke kojom se nalaže obustava isplate navodne potpore – Komisijina obveza donošenja takve odluke – Nepostojanje
(čl. 108. UFEU-a; Uredba Vijeća br. 659/1999, čl. 11. st. 1.)
(t. 128.-130.)
6.
Sudski postupak – Mjere izvođenja dokaza – Saslušanje svjedoka – Diskrecijska ovlast suda Unije
(t. 133.-139.)
Izreka
1.
Obustavlja se postupak po tužbi u dijelu u kojem je podnesena protiv članka 1. Odluke Komisije 2014/200/EU od 17. srpnja 2013., o državnoj potpori SA.21233 C/11 (ex NN/11, ex CP 137/06) koju provodi Španjolska – Porezne mjere koje se primjenjuju na određene ugovore o financijskom zakupu također poznate i kao španjolski sustav poreznih poticaja na zakup, u pogledu toga što određuje gospodarska interesna udruženja i njihove ulagače kao jedine korisnike potpore obuhvaćene tom odlukom, i članka 4. stavka 1. navedene odluke u dijelu u kojem se njome nalaže Kraljevini Španjolskoj da od ulagača gospodarskih interesnih udruženja, koji su koristili potporu, povrati ukupni iznos potpore iz te odluke.
2.
U preostalom dijelu tužba se odbija.
3.
Svaka stranka snosit će vlastite troškove, uključujući troškove postupka privremene pravne zaštite.
(
1
)	SL C 52, 22. 2. 2014.